Įsakymas netenka galios 2019-06-19:

Lietuvos Respublikos sveikatos apsaugos ministerija, Įsakymas

Nr. V-717, 2019-06-14, paskelbta TAR 2019-06-18, i. k. 2019-09737

Dėl Nacionalinės imunoprofilaktikos 2019-2023 programos koordinavimo tarybos ir Nepriklausomų ekspertų (patarėjų, konsultantų) grupės sudarymo ir Nacionalinės imunoprofilaktikos 2019-2023 metų programos koordinavimo tarybos darbo reglamento patvirtinimo

Suvestinė redakcija nuo 2018-02-28 iki 2019-06-18

Įsakymas paskelbtas: TAR 2015-01-23, i. k. 2015-00952

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL NACIONALINĖS IMUNOPROFILAKTIKOS 2014–2018 METŲ PROGRAMOS KOORDINAVIMO TARYBOS IR NEPRIKLAUSOMŲ EKSPERTŲ (PATARĖJŲ, KONSULTANTŲ) GRUPĖS SUDARYMO IR NACIONALINĖS IMUNOPROFILAKTIKOS 2014–2018 METŲ PROGRAMOS KOORDINAVIMO TARYBOS DARBO REGLAMENTO PATVIRTINIMO

2015 m. sausio 19 d. Nr. V-46

Vilnius

Įgyvendindama Nacionalinės imunoprofilaktikos 2014–2018 metų programos, patvirtintos Lietuvos Respublikos sveikatos apsaugos ministro 2014 m. sausio 3 d. įsakymu Nr. V-8 „Dėl Nacionalinės imunoprofilaktikos 2014–2018 metų programos patvirtinimo“, 3 priedo „Nacionalinės imunoprofilaktikos 2014–2018 metų programos įgyvendinimo priemonių 2014–2016 metų plano“ 1.12 papunktyje numatytą priemonę, atsižvelgdama į Pasaulio sveikatos organizacijos, Europos Komisijos, Europos ligų prevencijos ir kontrolės centro rekomendacijas ir siekdama užtikrinti vaikų profilaktinių skiepijimų tęstinumą bei kontroliuoti užkrečiamųjų ligų epidemiologinę situaciją šalyje,

1. S u d a r a u:

1.1. šios sudėties Nacionalinės imunoprofilaktikos 2014–2018 metų programos koordinavimo tarybą (toliau – Koordinavimo taryba):

Algirdas Šešelgis – sveikatos apsaugos viceministras (Koordinavimo tarybos pirmininkas);

Nerija Kuprevičienė – Lietuvos Respublikos sveikatos apsaugos ministerijos Visuomenės sveikatos priežiūros departamento Epidemiologinės priežiūros skyriaus vyriausioji specialistė (Koordinavimo tarybos sekretorė);

Gintarė Antanavičiūtė – Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistų saugumo ir informacijos skyriaus vyriausioji specialistė;

Loreta Ašoklienė – Lietuvos Respublikos sveikatos apsaugos ministerijos Visuomenės sveikatos priežiūros departamento Epidemiologinės priežiūros skyriaus vedėja;

Anželika Balčiūnienė – Lietuvos Respublikos sveikatos apsaugos ministerijos Motinos ir vaiko sveikatos skyriaus patarėja;

Neringa Bernotienė – Valstybinės ligonių kasos prie Sveikatos apsaugos ministerijos direktoriaus pavaduotoja;

Edita Bishop – Lietuvos Respublikos sveikatos apsaugos ministerijos Pirminio lygio koordinavimo skyriaus vedėja;

Elita Radkevič – Lietuvos Respublikos sveikatos apsaugos ministerijos Farmacijos departamento Farmakoekonomikos ir vaistų kainodaros skyriaus vyriausioji specialistė;

Daiva Razmuvienė – Užkrečiamųjų ligų ir AIDS centro Imunoprofilaktikos skyriaus vedėja;

Lina Reinartienė – Valstybinės ligonių kasos prie Sveikatos apsaugos ministerijos Sveikatos priežiūros įstaigų aprūpinimo skyriaus vedėja;

Ingrida Zurlytė – Pasaulio sveikatos organizacijos atstovybės Lietuvoje vadovė (stebėtojo teisėmis).

1.2. šios sudėties Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupę:

Arvydas Ambrozaitis – Lietuvos infektologų draugijos pirmininkas, profesorius;

Giedrė Aleksienė – Lietuvos visuomenės sveikatos asociacijos atstovė;

Inga Ivaškevičienė – Viešosios įstaigos Vilniaus universiteto ligoninės Santaros klinikų Vaikų infekcinių ligų skyriaus vedėja;

Ligita Jančorienė – Vilniaus universiteto Medicinos fakulteto Infekcinių, krūtinės ligų, dermatovenerologijos ir alergologijos klinikos profesorė, Baltijos imunoprofilaktikos asociacijos atstovė;

Lijana Kazlauskienė – Lietuvos pacientų organizacijų atstovų tarybos narė;

Raimonda Matulionytė – Vilniaus universiteto Medicinos fakulteto Infekcinių, krūtinės ligų, dermatovenerologijos ir alergologijos klinikos profesorė;

Auksė Mickienė – Lietuvos sveikatos mokslų universiteto Infekcinių ligų klinikos vadovė, profesorė;

Arūnas Valiulis – Lietuvos pediatrų draugijos pirmininko pavaduotojas, Vilniaus universiteto Medicinos fakulteto Klinikinės medicinos instituto profesorius;

Sonata Varvuolytė – Lietuvos bendrosios praktikos gydytojų draugijos prezidentė;

Kęstutis Žagminas – Vilniaus universiteto Medicinos fakulteto Sveikatos mokslų instituto profesorius.

Punkto pakeitimai:

Nr. V-223, 2018-02-26, paskelbta TAR 2018-02-27, i. k. 2018-03093

2. P a v e d u:

2.1. Sveikatos apsaugos ministerijos Epidemiologinės priežiūros skyriui techniškai aptarnauti Koordinavimo tarybą.

2.2. Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupės nariams išrinkti grupės pirmininką ir sekretorių pirmojo posėdžio metu, nusistatyti darbo reglamentą bei viešų ir privačių interesų, susijusių su grupėje svarstomais klausimais, deklaravimo bei, esant reikalui, nusišalinimo nuo svarstomų klausimų tvarką.

2.3. Užkrečiamųjų ligų ir AIDS centrui techniškai aptarnauti Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupę.

2.4. įsakymo vykdymą kontroliuoti viceministrui pagal veiklos sritį.

3. T v i r t i n u Koordinavimo tarybos darbo reglamentą (pridedama).

Sveikatos apsaugos ministrė	Rimantė Šalaševičiūtė

PATVIRTINTA

Lietuvos Respublikos sveikatos apsaugos ministro

2015 m. sausio 19 d. įsakymu Nr. V-46

NACIONALINĖS IMUNOPROFILAKTIKOS 2014–2018 METŲ PROGRAMOS KOORDINAVIMO TARYBOS DARBO REGLAMENTAS

I SKYRIUS

BENDROSIOS NUOSTATOS

1. Nacionalinės imunoprofilaktikos 2014–2018 metų programos koordinavimo tarybos (toliau – Koordinavimo taryba) darbo reglamentas (toliau – reglamentas) nustato Koordinavimo tarybos funkcijas, Koordinavimo tarybos narių teises ir pareigas, Koordinavimo tarybos darbo organizavimo ir sprendimų priėmimo tvarką.

2. Koordinavimo taryba savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, Ministro Pirmininko potvarkiais, Sveikatos apsaugos ministerijos (toliau – ministerija) nuostatais, kitais teisės aktais ir šiuo darbo reglamentu.

3. Koordinavimo tarybos personalinė sudėtis tvirtinama sveikatos apsaugos ministro įsakymu.

4. Koordinavimo taryba sprendimus priima savarankiškai.

II	SKYRIUS

KOORDINAVIMO TARYBOS FUNKCIJOS

5. Koordinavimo tarybos funkcijos:

5.1. koordinuoti Nacionalinės imunoprofilaktikos 2014–2018 metų programos tikslų, uždavinių ir priemonių įgyvendinimą;

5.2. vertinti Nacionalinės imunoprofilaktikos 2014–2018 metų programos tikslų, uždavinių ir priemonių rezultatų ir rodiklių pasiekimą;

5.3. apibendrinti, vertinti Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupės teikiamą medžiagą, išvadas, siūlymus imunoprofilaktikos, skiepijimais valdomų užkrečiamųjų ligų epidemiologinės priežiūros, informacijos teikimo, mokymo ir kitais klausimais;

5.4. užtikrinti Nacionalinės imunoprofilaktikos programos tęstinumą;

5.5. teikti sveikatos apsaugos ministrui siūlymus dėl Nacionalinės imunoprofilaktikos programos įgyvendinimo, tęstinumo ir kitais klausimais.

III SKYRIUS

KOORDINAVIMO TARYBOS NARIŲ PAREIGOS IR TEISĖS

6. Koordinavimo tarybos narių pareigos:

6.1. pagal kompetenciją teikti Nacionalinės imunoprofilaktikos 2014–2018 metų programos vykdytojams reikalingą informaciją teisės aktų nustatytais terminais;

6.2. teikti pasiūlymus sveikatos apsaugos ministrui, Sveikatos apsaugos ministerijos pavaldžioms institucijoms, savivaldybėms imunoprofilaktikos klausimais;

6.3. kasmet (iki balandžio 1 d.) teikti sveikatos apsaugos ministrui ataskaitą bei pasiūlymus dėl imunoprofilaktikos priemonių įgyvendinimo;

6.4. laikytis skaidrumo, nešališkumo, konfidencialumo, teisingumo, sąžiningumo ir protingumo principų;

6.5. dalyvauti Koordinavimo tarybos posėdžiuose. Jei negali dalyvauti posėdyje, ne vėliau kaip prieš 1 darbo dieną iki posėdžio apie tai pranešti elektroniniu paštu Koordinavimo tarybos sekretoriui. Koordinavimo tarybos narys taip pat gali elektroniniu paštu pateikti savo poziciją dėl numatomo svarstyti klausimo;

6.6. iki Koordinavimo tarybos posėdžio pradžios susipažinti su Koordinavimo tarybos sekretoriaus pateikta medžiaga.

7. Koordinavimo tarybos nariai turi teisę:

7.1. teikti pasiūlymus dėl Koordinavimo tarybos posėdžio darbotvarkės;

7.2. pateikti elektroniniu paštu Koordinavimo komiteto pirmininkui motyvuotą pasiūlymą šaukti neplanuotą Koordinavimo tarybos posėdį arba inicijuoti skubaus klausimo svarstymą elektroniniu paštu. Pasiūlymas turi būti pateiktas atsižvelgus į laiką, kurio reikės posėdžiui pasiruošti bei jam organizuoti, kartu pateikiant Koordinavimo tarybos sekretoriui dokumentus, reikalingus pasiūlytam klausimui svarstyti;

7.3. dėl reikiamos informacijos pateikimo ar jos pagrindimo, vertinimo kreiptis į Sveikatos apsaugos ministerijos struktūrinius padalinius ir Sveikatos apsaugos ministerijai pavaldžias įstaigas, Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupę.

8. Koordinavimo tarybos pirmininkas:

8.1. vadovauja Koordinavimo tarybai ir organizuoja jos darbą;

8.2. šaukia Koordinavimo tarybos posėdžius.

IV SKYRIUS

KOORDINAVIMO TARYBOS DARBO ORGANIZAVIMAS

9. Pagrindinė Koordinavimo tarybos veiklos forma yra posėdžiai, kuriems vadovauja Koordinavimo tarybos pirmininkas. Posėdžiai rengiami pagal poreikį. Koordinavimo tarybos pirmininko laikinai (dėl ligos, komandiruotės, atostogų ar kitų objektyvių priežasčių) nesant, jo funkcijas vykdo Koordinavimo tarybos pirmininko įgaliotas arba Koordinavimo tarybos narių bendru sutarimu posėdyje išrinktas kitas Koordinavimo tarybos narys.

10. Koordinavimo tarybos posėdis laikomas teisėtu, kai jame dalyvauja daugiau kaip pusė Koordinavimo tarybos narių.

11. Koordinavimo tarybos pirmininko sprendimu skubiems klausimams spręsti Koordinavimo tarybos posėdis gali būti vykdomas apklausos būdu – apklausiant visus Koordinavimo tarybos narius elektroniniu paštu arba organizuojamas neplanuotas posėdis.

12. Posėdis apklausos būdu organizuojamas tokia tvarka:

12.1.	Koordinavimo tarybos sekretorius Koordinavimo tarybos nariams išsiunčia posėdžio medžiagą ir protokolo projektą ir paprašo jiems pritarti arba nepritarti (balsuoti už arba prieš);

12.2.	Koordinavimo tarybos nariai elektroniniu paštu informuoja Koordinavimo tarybos sekretorių apie savo sprendimą ne vėliau kaip per 3 darbo dienas nuo posėdžio medžiagos ir protokolo projekto išsiuntimo dienos. Koordinavimo tarybos nariai gali pateikti savo atskirąją nuomonę, kuri turi būti įtraukiama į protokolą arba pridedama prie jo;

12.3. balsavimas elektroniniu paštu yra teisėtas, jeigu elektroniniu paštu balsavo ne mažiau kaip pusė Koordinavimo tarybos narių.

13. Koordinavimo tarybos nariai gali elektroniniu paštu teikti Koordinavimo tarybos pirmininkui motyvuotą pasiūlymą šaukti neplanuotą posėdį. Koordinavimo tarybos pirmininkas, o jo nesant – Koordinavimo tarybos sekretorius sprendimą dėl pasiūlymo šaukti posėdį priima ne vėliau kaip per 2 darbo dienas. Apie priimtą sprendimą Koordinavimo tarybos sekretorius ne vėliau kaip per 2 darbo dienas nuo pasiūlymo gavimo informuoja visus Koordinavimo tarybos narius.

14. Klausimai į kito Koordinavimo tarybos posėdžio darbotvarkę įtraukiami Koordinavimo tarybos narių, Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupės narių siūlymu, suderinus tai su Koordinavimo tarybos pirmininku.

15. Koordinavimo tarybos posėdžius ne vėliau kaip prieš 7 darbo dienas iki posėdžio dienos elektroniniu paštu, nurodant posėdžio datą, laiką, vietą, posėdžio darbotvarkę, Koordinavimo tarybos pirmininko vardu šaukia Koordinavimo tarybos sekretorius.

16. Koordinavimo tarybos posėdžiui reikalinga medžiaga Koordinavimo tarybos nariams ir kitiems į posėdžius kviečiamiems asmenims išsiunčiama elektroniniu paštu ne vėliau kaip prieš 5 darbo dienas iki posėdžio.

17. Prireikus Koordinavimo tarybos pirmininko sprendimu į Koordinavimo tarybos posėdžius gali būti kviečiami Nacionalinės imunoprofilaktikos 2014–2018 metų programos nepriklausomų ekspertų (patarėjų, konsultantų) grupės pirmininkas ir nariai, kitų institucijų atstovai ir kiti asmenys. Posėdžiuose dalyvaujantys asmenys turi teisę pasisakyti posėdyje svarstomais klausimais.

18. Koordinavimo tarybos pirmininkas, nariai, sekretorius, į posėdžius stebėtojų teisėmis kviečiami asmenys privalo užtikrinti posėdžiams pateiktų dokumentų (ataskaitų ir kt. dokumentų) konfidencialumą.

19. Koordinavimo tarybos sprendimai priimami bendru sutarimu arba, jei jo negalima pasiekti, Koordinavimo tarybos nariams balsuojant. Balsuojant Koordinavimo tarybos nariai turi po vieną balsą. Balsuojama „už“ arba „prieš“. Sprendimas laikomas priimtu, jeigu jam pritarė ne mažiau kaip pusė Koordinavimo tarybos posėdyje dalyvavusių Koordinavimo tarybos narių. Jeigu Koordinavimo tarybos narys nesutinka su sprendimu, jis gali pateikti savo atskirąją nuomonę. Ši nuomonė turi būti įrašyta į Koordinavimo tarybos posėdžio protokolą arba pridėta prie jo.

20. Koordinavimo tarybos posėdžiai protokoluojami.

21. Posėdžio protokole nurodoma:

21.1. posėdžio data;

21.2. posėdžio eilės numeris;

21.3. posėdžio dalyviai;

21.4. svarstyti klausimai;

21.5.	balsavimo rezultatai ir priimti sprendimai;

21.6. prie posėdžio protokolo gali būti pridedami posėdyje nagrinėti dokumentai, Koordinavimo tarybos narių atskirosios nuomonės.

22. Koordinavimo tarybos posėdžio protokolo projektas elektroniniu paštu išsiunčiamas Koordinavimo tarybos nariams derinti ne vėliau kaip per 5 darbo dienas po posėdžio. Jei Koordinavimo tarybos narys nepateikia pastabų per 3 darbo dienas, laikoma, kad Koordinavimo tarybos narys pastabų neturi.

23. Koordinavimo tarybos posėdžio protokolą pasirašo posėdžio pirmininkas ir posėdžio sekretorius. Pasirašytas protokolas ir jo priedai siunčiami elektroniniu paštu Koordinavimo tarybos nariams, stebėtojų teisėmis dalyvavusiems asmenims.

V SKYRIUS

BAIGIAMOSIOS NUOSTATOS

24. Nesant Koordinavimo tarybos sekretoriaus, jo funkcijas vykdo posėdyje dalyvaujantis Epidemiologinės priežiūros skyriaus darbuotojas.

25. Su Koordinavimo tarybos veikla susiję dokumentai Lietuvos Respublikos archyvų įstatymo nustatyta tvarka pagal kompetenciją saugomi Sveikatos apsaugos ministerijos Epidemiologinės priežiūros skyriuje atskirai nuo kitų Sveikatos apsaugos ministerijos dokumentų.

26. Koordinavimo tarybos nariai už savo veiklą atsako Lietuvos Respublikos įstatymų nustatyta tvarka.

27. Koordinavimo taryba yra atskaitinga sveikatos apsaugos ministrui.

____________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-429, 2017-04-13, paskelbta TAR 2017-04-18, i. k. 2017-06541

Dėl Lietuvos Respublikos sveikatos apsaugos ministro 2015 m. sausio 19 d. įsakymo Nr. V-46 „Dėl Nacionalinės imunoprofilaktikos 2014-2018 metų programos koordinavimo tarybos ir Nepriklausomų ekspertų (patarėjų, konsultantų) grupės sudarymo ir Nacionalinės imunoprofilaktikos 2014-2018 metų programos koordinavimo tarybos darbo reglamento patvirtinimo" pakeitimo

2.

Lietuvos Respublikos sveikatos apsaugos ministerija, Įsakymas

Nr. V-223, 2018-02-26, paskelbta TAR 2018-02-27, i. k. 2018-03093

Dėl Lietuvos Respublikos sveikatos apsaugos ministro 2015 m. sausio 19 d. įsakymo Nr. V-46 "Dėl Nacionalinės imunoprofilaktikos 2014-2018 metų programos koordinavimo tarybos ir Nepriklausomų ekspertų (patarėjų, konsultantų) grupės sudarymo ir Nacionalinės imunoprofilaktikos 2014-2018 metų programos koordinavimo tarybos darbo reglamento patvirtinimo" pakeitimo